Zápisnica z riadneho zasadnutia
Obecného zastupiteľstva v Hrachovišti dňa 1.7.2026


Prítomní: podľa prezenčnej listiny

Za overovateľov boli určení: p. Anna Tomisová
			              p. Mgr. Jarmila Kozárová

Zapisovateľka: Mária Korcová

PROGRAM:

1.Otvorenie zasadnutia obecného zastupiteľstva
2.Určenie zapisovateľa a overovateľov zápisnice
3.Kontrola uznesení
4.Návrh Kúpnej zmluvy – Považanec, Považancová
5.Návrh Kúpnej zmluvy – Michal Arbet
6.Stanovisko kontrolóra obce k Návrhu zmien rozpočtu k 30.6. 2026
7. Návrh zmien rozpočtu k 30.6.2026
8. Správa o hospodárení obce k 31.03.2026
9. Zámer predať majetok obce – PN reality, s.r.o.
10.Určenie rozsahu výkonu funkcie starostu obce na nasledujúce obdobie 
11. Určenie počtu poslancov na nasledujúce volebné obdobie a určenie volebného obvodu
12. Schválenie potrebných náležitostí pre voľbu kontrolóra obce
13. Hodnota darovaného pozemku - určenie
14. Správa nezávislého auditora z auditu účtovnej závierky 2025
15. Správa nezávislého auditora z auditu konsolidovanej účtovnej závierky 2025
16. Rôzne
17. Diskusia
18. Záver



1.,2. Zasadnutie OZ otvoril starosta obce p. JUDr. Kolník. Konštatoval, že je prítomná nadpolovičná väčšina poslancov a obecné zastupiteľstvo je uznášanie schopné

Za overovateľov boli určení: p. Anna Tomisová a p. Mgr. Jarmila Kozárová

UZNESENIE č. 21/2026

Obecné zastupiteľstvo v Hrachovišti predložený program zasadnutia

· schvaľuje 

Hlasovanie:  za 		7 poslancov
                      proti 		0 poslancov 
                      zdržalo sa 	0 poslancov    


3) Kontrola uznesení z riadneho zastupiteľstva obecného zastupiteľstva, ktoré sa konalo dňa 25.3.2026
   starosta obce			
					
UZNESENIE č. 22/2026

Obecné zastupiteľstvo v Hrachovišti kontrolu uznesení

· berie na vedomie

Hlasovanie : za 		7 poslancov
                      proti 		0 poslancov 
 	          zdržalo sa 	0 poslancov  



4) Návrh kúpnej zmluvy – Považanec, Považancová

Obecnému zastupiteľstvu bol predložený návrh kúpnej zmluvy medzi Obcou Hrachovište ako predávajúcim a Ing. Ivanom Považancom a manželkou Eleonórou Považancovou , ako kupujúcimi. 

V zmysle zák. č. 138/1991 Zb. o majetku obcí v znení neskorších predpisov a v súlade s ustanoveniami Zásad hospodárenia a nakladania s majetkom obce Hrachovište zo dňa 13.12.2023

Obecné zastupiteľstvo Obce Hrachovište schvaľuje podľa § 9 ods. 2 písm. a/ zákona o majetku obcí spôsob prevodu vlastníctva nehnuteľného majetku obce z dôvodov osobitného zreteľa formou kúpnej zmluvy uzatvorenej medzi:

Ing. Ivanom Považancom a manželkou Eleonórou Považancovou, ako kupujúcimi
a
Obcou Hrachovište, IČO 00311626, Hrachovište 255, 916 16, zastúpenou starostom obce JUDr. Ivanom Kolníkom ako predávajúcim

Obecné zastupiteľstvo Obce Hrachovište schvaľuje podľa § 9a ods. 15 písm. f/ zákona o majetku obcí prevod vlastníctva nehnuteľného majetku obce.
Predmetom zmluvy je novovytvorená parcela registra C KN č. 998/13 – zastavaná plocha a nádvorie o výmere 28 m², vytvorená geometrickým plánom č. 12/2024 vyhotoveným spoločnosťou ANUP-GEO s.r.o. dňa 25. 6. 2025, úradne overeným pod č. G1-600/2025 dňa 14. 7. 2025, odčlenením z parcely registra C KN č. 998/1, zastavaná plocha a nádvorie o výmere 4 604 m², evidovanej na LV č. 1 vo výlučnom vlastníctve Obce Hrachovište.

Prevádzaná nehnuteľnosť bude nadobudnutá do bezpodielového spoluvlastníctva manželov Ing. Ivana Považanca a Eleonóry Považancovej

Odôvodnenie predaja z dôvodu osobitného zreteľa: 
Odôvodnenie je v súlade so zásadami hospodárenia a nakladania s majetkom obce, čl. 4, bod 11, odstavec č. 1
· Objektívna nemožnosť vykonania súťažnej formy prevodu majetku obce, napríklad reálna nepoužiteľnosť žiadaného pozemku pre inú osobu ako žiadateľa (vysporiadanie si predzáhradky, časti svojho dvora, pozemku pod stavbou...)
Obecné zastupiteľstvo považuje tento prevod za prípad hodný osobitného zreteľa, pretože ide o úzky pás pozemku nachádzajúci sa medzi miestnou komunikáciou a rodinným domom vo vlastníctve kupujúceho. Pozemok svojou výmerou, tvarom a umiestnením tvorí funkčný celok s ich nehnuteľnosťou a bude slúžiť na zabezpečenie prístupu k rodinnému domu, parkovania a riadnej údržby pozemku. Vzhľadom na jeho charakter nie je objektívne využiteľný inou osobou ani pre obec na iný účel.
Kúpna cena bola určená vo výške 5 €/m² na základe preukázateľného porovnania s cenami obdobných pozemkov v obci, čo pri výmere 28 m² predstavuje celkovú kúpnu cenu 140 €.
V súlade so Zásadami hospodárenia a nakladania s majetkom Obce Hrachovište v tomto prípade nie je potrebné vyhotovenie znaleckého posudku hodnoty pozemku, nakoľko jeho hodnota neprevyšuje 3 000 € a to na základe preukázateľného porovnania s obdobným majetkom obce. 
Zámer obce previesť nehnuteľný majetok obce z dôvodu osobitného zreteľa formou kúpnej zmluvy bol uverejnený na úradnej tabuli obce od 9.3.2026 do 2.7.2026 v zmysle § 9a, odst. 15 písm. f) Zákona č. 138/1991 Zb. v platnom znení a schválený OZ Hrachovište uznesením č. 17/2026 dňa 25.3.2026
Uznesenie bolo prijaté siedmimi hlasmi za, nikto nebol proti a nikto sa nezdržal hlasovania. O prevode bolo rozhodnuté trojpätinovou väčšinou všetkých poslancov obecného zastupiteľstva v súlade so zákonom o majetku obcí.


UZNESENIE č. 23/2026
Obecné zastupiteľstvo v Hrachovišti 

· schvaľuje 

uzatvorenie kúpnej zmluvy medzi Obcou Hrachovište a Ing. Ivanom Považancom a manželkou Eleonórou Považancovou na prevod novovytvorenej parcely C KN č. 998/13 spôsobom hodným osobitného zreteľa podľa predloženého návrhu.
  				
Hlasovanie: za 		7 poslancov
         proti 		0 poslancov
                    zdržalo sa	0 poslancov





5) Návrh kúpnej zmluvy – Michal Arbet

Obecnému zastupiteľstvu bol predložený návrh kúpnej zmluvy medzi Obcou Hrachovište ako predávajúcim pánom Michalom Arbetom, ako kupujúcimi. 

V zmysle zák. č. 138/1991 Zb. o majetku obcí v znení neskorších predpisov a v súlade s ustanoveniami Zásad hospodárenia a nakladania s majetkom obce Hrachovište zo dňa 13.12.2023

Obecné zastupiteľstvo Obce Hrachovište schvaľuje podľa § 9 ods. 2 písm. a/ zákona o majetku obcí spôsob prevodu vlastníctva nehnuteľného majetku obce z dôvodov osobitného zreteľa formou kúpnej zmluvy uzatvorenej medzi:

Michalom Arbetom, ako kupujúcim
a
Obcou Hrachovište, IČO 00311626, Hrachovište 255, 916 16, zastúpenou starostom obce JUDr. Ivanom Kolníkom ako predávajúcim

Obecné zastupiteľstvo Obce Hrachovište schvaľuje podľa § 9a ods. 15 písm. f/ zákona o majetku obcí prevod vlastníctva nehnuteľného majetku obce.
Predmetom zmluvy sú novovytvorené parcely registra C KN 
· parcela č. 998/14, druh pozemku zastavaná plocha a nádvorie o výmere 29 m²
· parcela č. 998/15, druh pozemku zastavaná plocha a nádvorie o výmere 1 m², vytvorené geometrickým plánom č. 12/2024 vyhotoveným spoločnosťou ANUP-GEO s.r.o. dňa 25. 6. 2025, úradne overeným pod č. G1-600/2025 dňa 14. 7. 2025, odčlenením z parcely registra C KN č. 998/1, zastavaná plocha a nádvorie o výmere 4 604 m², evidovanej na LV č. 1 vo výlučnom vlastníctve Obce Hrachovište.
Prevádzaná nehnuteľnosť prejde kúpou do výhradného vlastníctva kupujúceho.
Odôvodnenie predaja z dôvodu osobitného zreteľa: 
Odôvodnenie je v súlade so zásadami hospodárenia a nakladania s majetkom obce, čl. 4, bod 11, odstavec č. 1
· Objektívna nemožnosť vykonania súťažnej formy prevodu majetku obce, napríklad reálna nepoužiteľnosť žiadaného pozemku pre inú osobu ako žiadateľa (vysporiadanie si predzáhradky, časti svojho dvora, pozemku pod stavbou...)
Obecné zastupiteľstvo považuje tento prevod za prípad hodný osobitného zreteľa, pretože ide o úzky pás pozemku nachádzajúci sa medzi miestnou komunikáciou a rodinným domom vo vlastníctve kupujúcich. Pozemok svojou výmerou, tvarom a umiestnením tvorí funkčný celok s ich nehnuteľnosťou a bude slúžiť na zabezpečenie prístupu k rodinnému domu, parkovania a riadnej údržby pozemku. Vzhľadom na jeho charakter nie je objektívne využiteľný inou osobou ani pre obec na iný účel.
Kúpna cena bola určená vo výške 5 €/m² na základe preukázateľného porovnania s cenami obdobných pozemkov v obci, čo pri výmere 30 m² predstavuje celkovú kúpnu cenu 150 €.
V súlade so Zásadami hospodárenia a nakladania s majetkom Obce Hrachovište v tomto prípade nie je potrebné vyhotovenie znaleckého posudku hodnoty pozemku, nakoľko jeho hodnota neprevyšuje 3 000 € a to na základe preukázateľného porovnania s obdobným majetkom obce. 
Zámer obce previesť nehnuteľný majetok obce z dôvodu osobitného zreteľa formou kúpnej zmluvy bol uverejnený na úradnej tabuli obce od 9.3.2026 do 2.7.2026 v zmysle § 9a, odst. 15 písm. f) Zákona č. 138/1991 Zb. v platnom znení a schválený OZ Hrachovište uznesením č. 17/2026 dňa 25.3.2026
Uznesenie bolo prijaté siedmimi hlasmi za, nikto nebol proti a nikto sa nezdržal hlasovania. O prevode bolo rozhodnuté trojpätinovou väčšinou všetkých poslancov obecného zastupiteľstva v súlade so zákonom o majetku obcí.

UZNESENIE č. 24/2026
Obecné zastupiteľstvo v Hrachovišti 

· schvaľuje

 uzatvorenie kúpnej zmluvy medzi Obcou Hrachovište a Michalom Arbetom na prevod novovytvorených parciel C KN č. 998/14 a č. 998/15 spôsobom hodným osobitného zreteľa podľa predloženého návrhu.
  				
Hlasovanie: za 		7 poslancov
         proti 		0 poslancov
         zdržalo sa	0 poslancov


6) Stanovisko kontrolóra obce k Návrhu zmien rozpočtu k 30.6.2026
Kontrolór obce predložil Obecnému zastupiteľstvu Stanovisko kontrolóra obce k Návrhu zmien rozpočtu 30.6.2026.
V závere stanoviska konštatuje, že navrhované zmeny vychádzajú z reálnych potrieb v príjmovej a výdavkovej časti rozpočtu obce a predložený návrh na úpravu rozpočtu obce odporúča schváliť.

UZNESENIE č. 25/2026

Obecné zastupiteľstvo v Hrachovišti Stanovisko kontrolóra obce k Návrhu zmien rozpočtu k 30.6.2026

· berie na vedomie

Hlasovanie: za  		7 poslancov
         proti 		0 poslancov
         zdržalo sa 	0 poslancov






7) Návrh zmien rozpočtu k 30.6.2026
Ekonómka obce predložila OZ Návrh zmien rozpočtu k 30.6.2026

UZNESENIE č. 26/2026

Obecné zastupiteľstvo v Hrachovišti Návrh zmien rozpočtu k 30.6.2026

· schvaľuje

Hlasovanie: za  		7 poslancov
         proti 		0 poslancov
         zdržalo sa 	0 poslancov


8)  Správa o hospodárení obce k 31.3.2026
Ekonómka obce predložila OZ Správu o hospodárení obce k  31.3.2026

UZNESENIE č. 27/2026

Obecné zastupiteľstvo v Hrachovišti Správu o hospodárení obce  31.3.2026

· berie na vedomie

Hlasovanie: za  		7 poslancov
         proti 		0 poslancov
         zdržalo sa 	0 poslancov


9) Zámer predať majetok obce – PN reality, s.r.o.

UZNESENIE č. 28/2026

Obecné zastupiteľstvo Obce Hrachovište
v súlade s § 11 ods. 4 písm. a) zákona Slovenskej národnej rady č. 369/1990 Zb. o obecnom zriadení v znení neskorších predpisov 
po prerokovaní žiadosti spoločnosti PN reality, s. r. o. o odkúpenie nehnuteľného majetku vo vlastníctve Obce Hrachovište

· neschvaľuje

predaj nehnuteľného majetku Obce Hrachovište, a to:

· parcely registra „C“ KN č. 941/3 o výmere 48 m², druh pozemku zastavaná plocha a nádvorie,
· parcely registra „C“ KN č. 974/4 o výmere 7 m², druh pozemku vodná plocha,
· novovzniknutej parcely registra „C“ KN č. 977/1 o výmere 122 m², druh pozemku zastavaná plocha a nádvorie, vytvorenej geometrickým plánom č. 151/2025 odčlenením z parcely registra „E“ KN č. 1512/21,
· novovzniknutej parcely registra „C“ KN č. 941/6 o výmere 102 m², druh pozemku zastavaná plocha a nádvorie, vytvorenej geometrickým plánom č. 151/2025 odčlenením z parcely registra „C“ KN č. 941/2,

v prospech spoločnosti PN reality.

Odôvodnenie:

Na predmetných pozemkoch sa nachádzajú inžinierske siete vrátane hlavného uzáveru plynu, ku ktorým je potrebné zabezpečiť trvalý prístup za účelom ich prevádzky, údržby a prípadných opráv.

Obecné zastupiteľstvo zároveň prihliadlo na potrebu zachovania prístupu vlastníka susednej nehnuteľnosti k jeho skladovým priestorom motorovým vozidlom, pričom predaj predmetných pozemkov by tento prístup mohol podstatne obmedziť, alebo znemožniť a sťažiť budúce stavebné úpravy nehnuteľnosti.

Pri posúdení žiadosti obecné zastupiteľstvo vzalo do úvahy aj dôvod uvádzaný žiadateľom, ktorým bola potreba zabezpečenia väčšieho súkromia. Dospelo však k záveru, že tento účel je možné dosiahnuť aj inými primeranými prostriedkami bez potreby prevodu obecného majetku.

Obecné zastupiteľstvo dospelo k záveru, že zachovanie predmetných pozemkov vo vlastníctve obce je vo verejnom záujme, pričom tento záujem prevažuje nad súkromným záujmom žiadateľa na ich odkúpení a predmetné pozemky zostanú vo vlastníctve Obce Hrachovište.


Hlasovanie: 
  Za: 			0 – nikto nehlasoval za to, aby sa predaj schválil. 
  Proti: 		7 – všetci hlasovali proti schváleniu predaja. 
  Zdržal sa: 		0


10) Určenie rozsahu výkonu funkcie starostu obce na nasledujúce obdobie

UZNESENIE č. 29/2026

Obecné zastupiteľstvo Obce Hrachovište
v súlade s § 11 ods. 4 písm. i) zákona Slovenskej národnej rady č. 369/1990 Zb. o obecnom zriadení v znení neskorších predpisov
určuje
na celé funkčné obdobie 2026 – 2030 rozsah výkonu funkcie starostu Obce Hrachovište v rozsahu 1, t. z. v plnom rozsahu (plný pracovný úväzok.)

Hlasovanie:
Za: 7 poslancov
Proti: 0 poslancov
Zdržal sa: 0 poslancov


11) Určenie počtu poslancov na nasledujúce volebné obdobie a určenie volebného obvodu

UZNESENIE č. 30/2026

Obecné zastupiteľstvo Obce Hrachovište
v súlade s § 11 ods. 3 písm. c) zákona Slovenskej národnej rady č. 369/1990 Zb. o obecnom zriadení v znení neskorších predpisov

určuje

pre volebné obdobie 2026 – 2030:
· počet poslancov Obecného zastupiteľstva Obce Hrachovište na 7 poslancov,
· jeden volebný obvod pre voľby do orgánov samosprávy obcí.

Hlasovanie:
Za: 7 poslancov
Proti: 0 poslancov
Zdržal sa: 0 poslancov


12. Schválenie potrebných náležitostí pre voľbu kontrolóra obce

UZNESENIE č. 31/2026

Obecné zastupiteľstvo v Hrachovišti: 

a) vyhlasuje: 

Voľbu hlavného kontrolóra na deň 19. augusta 2026

b) určuje:
1. Pracovný úväzok hlavného kontrolóra v rozsahu 3 hodiny týždenne (8% úväzok)
2. Deň nástupu do funkcie: 1.9.2026
3. Dĺžku funkčného obdobia na 6 rokov podľa § 18a ods. 5 zákona o obecnom zriadení

c) schvaľuje podmienky podania prihlášky:
Uchádzač musí: 
1. Spĺňať kvalifikačný predpoklad podľa §18a ods.1 zákona 369/1998 Z.z. v znení neskorších predpisov( ukončené minimálne úplné stredné vzdelanie)
1. Byť bezúhonný
1. Predložiť písomnú prihlášku

 Preferované kritériá:

1. Prax vo verejnej správe
1. Skúsenosti s kontrolnou činnosťou
1. Znalosť rozpočtových pravidiel samosprávy
1. Znalosť príslušnej legislatívy             
     K prihláške predloží:

1. Profesijný životopis
1. Úradne osvedčenú kópiu dokladu o najvyššom dosiahnutom vzdelaní
1. Údaje potrebné na vyžiadanie výpisu z registra trestov
1. Písomný súhlas so spracovaním osobných údajov

d) Nezlučiteľnosť funkcie

Po zvolení nesmie hlavný kontrolór vykonávať činnosti, ktoré sú podľa §18 zákona nezlučiteľné s jeho funkciou. Napríklad nemôže byť:
1. Poslancom tej istej obce
1. Starostom tej i stej obce
1. Zamestnancom obce na pozícii, ktorú by mal kontrolovať
Členom orgánu právnickej osoby zriadenej alebo založenej obcou, ak by vznikol konflikt záujmov

e) Ukladá starostovi obce

Zverejniť vyhlásenie voľby najmenej 40 dní pred dňom konania voľby na úradnej tabuli obce a webovom sídle obce.

Priebeh voľby na zastupiteľstve:
1. Určenie volebnej komisie
1. Overenie splnenia podmienok uchádzačov
1. Otvorenie doručených obálok a predstavenie kandidátov
1. Diskusia poslancov
1. Voľba kandidáta verejným hlasovaním
1. Vyhlásenie výsledkov volieb
1. Prijatie uznesenia o zvolení hlavného kontrolóra

Hlasovanie:
Za: 7 poslancov
Proti: 0 poslancov
Zdržal sa: 0 poslancov














13. Hodnota darovaného pozemku – určenie

UZNESENIE č. 32/2026

Obecné zastupiteľstvo v Hrachovišti

určuje

hodnotu darovaného nehnuteľného majetku – pozemku registra E KN, parc. č. 448, druh pozemku zastavaná plocha a nádvorie, o výmere 6 m², nachádzajúceho sa v katastrálnom území Hrachovište, darovaného Annou Pavlechovou, vo výške 5,00 €/m², t. j. v celkovej hodnote 30,00 €, na účely jeho zaradenia do majetku Obce Hrachovište.

Hlasovanie:
Za: 7 poslancov
Proti: 0 poslancov
Zdržal sa: 0 poslancov



14. Správa nezávislého auditora z auditu účtovnej závierky 2025

 UZNESENIE č. 33/2026

Obecné zastupiteľstvo v Hrachovišti

berie na vedomie

Správu nezávislého audítora z auditu účtovnej závierky Obce Hrachovište za účtovné obdobie roku 2025.

Hlasovanie:
Za: 7 poslancov
Proti: 0 poslancov
Zdržal sa: 0 poslancov

















15. Správa nezávislého auditora z auditu konsolidovanej účtovnej závierky 2025

UZNESENIE č. 34/2026

Obecné zastupiteľstvo v Hrachovišti

berie na vedomie

Správu nezávislého audítora z auditu konsolidovanej účtovnej závierky Obce Hrachovište za účtovné obdobie roku 2025.

Hlasovanie:
Za: 7 poslancov
Proti: 0 poslancov
Zdržal sa: 0 poslancov

16. Rôzne
17. Diskusia
18. Záver



























Zástupca starostu:			Overovatelia:				Starosta:



















